OpenLLM-France/wikimedia huggingface dataset:
# Lissotis

Lissotis és un gènere d'ocells de la família dels otídids (Otididae). Aquests piocs salvatges habiten en sabanes de l'àrea afrotròpica.

## Taxonomia

Ambdues espècies eren incloses al gènere Eupodotis. Segons la classificació del Congrés Ornitològic Internacional (versió 2.5, 2010) aquest gènere conté dues espècies:
* sisó ventrenegre (Lissotis melanogaster).
* sisó de Hartlaub (Lissotis hartlaubii).

## Referències

* ↑ Winkler, David W.; Billerman, Shawn M.; Lovette, Irby J. «Bustards (Otididae), version 1.0» (en anglès). Birds of the World. Cornell Lab of Ornithology, 2020. DOI: 10.2173/bow.otidid1.01species_shared.bow.project_name. ISSN: 2771-3105.
* ↑ Collar, Nigel. «Family Otididae (Bustards)». A: del Hoyo, Josep; Elliott, Andrew; Sargatal, Jordi (eds.). Handbook of the birds of the world. Volume 3, Hoatzin to Auks,. Barcelona : Lynx Edicions, 1992, p. 240-273. ISBN 978-84-87334-10-8.
* ↑ IUCN «Lissotis melanogaster» (en anglès). BirdLife International: The IUCN Red List of Threatened Species 2016:, 01-10-2016. DOI: 10.2305/iucn.uk.2016-3.rlts.t22692007a93332996.en.
* ↑ IUCN «Lissotis hartlaubii» (en anglès). BirdLife International: The IUCN Red List of Threatened Species 2016:, 01-10-2016. DOI: 10.2305/iucn.uk.2016-3.rlts.t22692011a93333424.en.
# Leujats

Leujats (en francès Léogeats) és un municipi francès situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 335 | 390 | 358 | 401 | 454 | 547 | 667 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat |
| 1965-1983 | André Dubernet |
| 1983-1995 | André Lavie |
| 1995-2001 | Alain Dulou |
| 2001- | Cédric Pujol |

## Referències

* ↑ «Toponímia occitana». Arxivat de l'original el 2012-03-15. [Consulta: 2 gener 2011].
# Blaveta alpina

La blaveta alpina (Polyommatus eros) és una espècie de lepidòpter papilionoïdeu de la família dels licènids (Lycaenidae) present als Països Catalans.

## Distribució

A Europa es troba per les cadenes muntanyoses dels Pirineus, Alps, Massís Central, Apenins i Balcans, normalment per sobre dels 1800 metres d'altitud. També s'estén per Turquia i nord-oest i centre d'Àsia.

## Hàbitat

Sobre terreny calcari, en pendents d'herba baixa i florides. L'eruga s'alimenta d'Oxytropis balleri, Oxytropis campestris i Oxytropis pyrenaica.

## Període de vol

Vola en una generació a l'any entre juliol i setembre, depenent de la localitat i l'altitud. Hiberna com a larva jove.

## Comportament

Erugues ateses per formigues tals com Myrmica gallienii o Formica lemani. Els mascles se solen agrupar en grans concentracions sobre terra humida.

## Referències

* ↑ «Noms de papallones | TERMCAT». [Consulta: 26 novembre 2024].
* 1 2 3 4 5 Tolman, Tom; Lewington, Richard. Mariposas de España y Europa (en castellà). Lynx, 2011. ISBN 978-84-96553-84-2.

## Enllaços externs

* and their ecology (anglès)
# Eiki Eiki

Eiki Eiki (japonès: 影木栄貴) (Tòquio, 6 de desembre de 1971) és una dibuixant de manga japonesa que ha estat creant manga des de 1998. La majoria del seu manga està escrit sota el gènere yaoi i yuri.

## Biografia

És néta de l'antic primer ministre del Japó Noboru Takeshita i la germana gran del cantant de rock Daigo. Va viure a Ichikawa, Chiba, però va haver de tornar a Tòquio després que el seu avi es convertís en el primer ministre del Japó. A partir de l'11 de gener de 2016, és la cunyada de l'actriu Keiko Kitagawa.
Un dels seus bons amics, també un artista de manga, és Mikiyo Tsuda, també conegut com Taishi Zaō. Sovint són coautors de manga junts, mostren el seu art junts i fan sessions d'autògrafs junts, entre altres coses. Fins i tot se sap que Eiki Eiki actua de vegades com a gerent de Taishi Zaō. Eiki Eiki's la persona és la d'un conill que porta una corbata de llacet.

## Referències

* ↑ Afterword section in the Digital Manga Publishing version of The Day of Revolution, volume 1
# Musaranya aquàtica de Styan

La musaranya aquàtica de Styan (Chimarrogale styani) és una espècie de mamífer de la família de les musaranyes que es troba a Myanmar i la Xina.

## Referències

* Fordham et al. (2006). Chimarrogale styani. Llista Vermella de la UICN, Unió Internacional per a la Conservació de la Natura, 2006. Consultat el 13 desembre 2007 (en anglès).
# The Tramp

The Tramp és una pel·lícula muda dirigida per Charles Chaplin i protagonitzada per ell mateix i Edna Purviance. Tot i que Chaplin ja havia interpretat el personatge en pel·lícules anteriors “The Tramp” va marcar el començament del personatge de Charlot. A la vegada, va constituir un canvi important en el personatge deixant enrere la comèdia de clatellades per construir un personatge més preocupat pels altres i que comença i acaba amb ell caminant per la carretera. Considerada la seva primera obra mestra, es va estrenar l'11 d'abril del 1915.

## Argument

Charlot és un rodamón que rescata una jove noia de tres lladres. Per agrair-li-ho, ella el convida a la granja del seu pare. Aquest li ofereix feina i Charlot, enamorat de la noia, accepta però com que no sap res de les feines de la granja encadena tot un seguit d'errors.
Els tres lladres tornen a rondar a prop de la granja i en creuar-se Charlot li proposen de robar els diners del granger i partir-se el botí. Charlot simula acceptar però resta fidel al seu cap i l'avisa. Quan els lladres entren en acció fereixen Charlot per lo que és atès per la noia. Aleshores ell pensa que ella també l'estima però es desil·lusiona en veure que ella ja té un altre amor. Com que no vol ser un problema en les seves vides, deixa una nota i marxa carretera avall.

## Repartiment

* Charlie Chaplin (Charlot)
* Edna Purviance (la filla del granger)
* Lloyd Bacon (xicot d'Edna/ segon lladre)
* Leo White (primer lladre)
* Bud Jamison (tercer lladre)
* Ernest Van Pelt (granger, pare d'Edna)
* Paddy McGuire (mosso)
* Billy Armstrong (sacerdot)

## Referències

* 1 2 Okuda, Ted; Maska, David. Charlie Chaplin at Keystone and Essanay: Dawn of the Tramp (en anglès). iUniverse, 2005-08. ISBN 978-0-595-36598-2.
* ↑ Loukides, Paul; Fuller, Linda K. Beyond the Stars: Stock characters in American popular film (en anglès). Popular Press, 1990, p. 79. ISBN 978-0-87972-479-5.
* ↑ Cresswell, Tim. The Tramp in America (en anglès). Reaktion Books, 2004-06-01. ISBN 978-1-86189-568-4.
# Alba Metge i Climent

Alba Metge i Climent (Barcelona, 15 d'octubre del 1982) és una administrativa i política catalana, diputada per Esquerra Republicana (ERC) durant la XII legislatura del parlament català.
Ha cursat estudis de psicologia i actualment està cursant criminologia a la Universitat Oberta de Catalunya (UOC). Va entrar a militar a ERC l'any 2005 i a partir del 2010 ha anat assumint diferents càrrecs de responsabilitat de la secció local del districte de Gràcia, Barcelona. L'any 2011 es presentà a les eleccions municipals de Barcelona per Unitat per Barcelona (Coalició d'ERC amb Democràcia Catalana i Reagrupament) no sent elegida regidora, tanmateix fou nomenada consellera i portaveu d'ERC del districte de Gràcia, càrrec que ha exercit fins a l'any 2019. Fou substituïda per Olga Hiraldo, guanyadora de les eleccions internes del districte aquell any. A les eleccions del parlament del 2017 es presentà a les llistes per Barcelona en el número 33 tot i no ser elegida, fou nomenada diputada l'any 2020 arrel de la baixa de Toni Comín com a diputat català. El 2021 no es va tornar a presentar a les eleccions al Parlament.
Ha treballat en diferents comerços de la vila de Gràcia així com a tècnica administrativa i administradora web en diferents empreses. Abans de ser nomenada diputada estava a l'atur. A nivell personal és sòcia d'Òmnium Cultural i l'ANC.

## Referències

* 1 2 3 «Alba Metge». Esquerra Republicana de Catalunya. [Consulta: 31 octubre 2020].
* 1 2 «Alba Metge (ERC): “S'ha considerat al partit que s'havia de fer un relleu”». L'Independent de Gràcia [Consulta: 31 octubre 2020].
* ↑ «Eleccions 21-D: Les llistes electorals de Barcelona». Diari de Girona [Consulta: 31 octubre 2020].
* ↑ «Alba Metge, nova diputada d'ERC al Parlament en lloc de Comín». L'Independent de Gràcia [Consulta: 31 octubre 2020].
* ↑ Alemany, Jordi «Un mínim de 18 diputats no repetiran escó». El Punt Avui, 25-12-2020, p. 12.
# Claudia Kim

Kim Soo-hyun, amb nom anglès Claudia Kim, és una actriu i model sud-coreana. Segons conta ella, quan tenia cinc anys es mudà a Nova Jersey, on va viure uns sis anys. L'altre nom que ha tingut és Yoo Ri El.
Es va graduar a la Universitat Ewha Womans.
Va començar la seua carrera quan, sota el nom de Yoo Ri El, va guanyar el primer lloc en una competició xinesa i coreana de supermodels feta el 2005. Va formar part de la plantilla d'actors de The Avengers 2 per dominar l'idioma anglès. Amb aquesta pel·lícula aconseguí notorietat. La triaren per la sèrie de Marco Polo a partir del director d'escolliment que la va conèixer en l'audició d'una pel·lícula de la sèrie de pel·lícules Fast and Furious.
El 2014 va passar a formar part de l'agència caçatalents United Talent Agency.
El febrer de 2015 va participar com a model a la companya de la marca de maquillatge Bobbi Brown.

## Filmografia

| Any | Títol | Tipus | Paper |
| | Level-7 Civil Servant | Sèrie de televisió | |
| | Standby | Sèrie de televisió | |
| | The Fugitive: Plan B | Sèrie de televisió | Secretària de Daniel Henney |
| | Brain | Sèrie de televisió | Jang Yoo Jin |
| 2015 | The Avengers: Age of Ultron | Pel·lícula | Dr. Helen Cho |
| 2015 | Equals | Pel·lícula | |
| 2014 | Marco Polo | Sèrie de televisió | Khutulun |
| 2017 | The Dark Tower | Pel·lícula | |
| 2018 | Fantastic beasts the Crimes of Grindelwald | Pel·lícula | Nagini |

## Referències

* ↑ Shaw-Williams, Hannah «‘Avengers: Age of Ultron' Cast Adds Korean Actress Kim Soo-hyun». Screenrant, 2014 [Consulta: 25 octubre 2017].
* 1 2 3 4 5 Brown, Emma «Discovery: Claudia Kim». Interview Magazine, 11-05-2015.
* 1 2 3 4 Son, Bo Kyung «Korean Actress Kim Soo Hyun Reportedly Cast in ‘Avengers 2’». M Wave, 28-01-2014 [Consulta: 25 octubre 2017].
* ↑ Kim, Ji-soo «Soo-hyun to star in Avengers sequel». The Korea Times, 05-03-2014 [Consulta: 25 octubre 2017].
* ↑ Lee, So-eun «Actress's ambition pays off». Korea JoongAng Daily, 08-05-2015 [Consulta: 25 octubre 2017].
* ↑ «La actriz Kim Soo Hyun firma contrato con “United Talent Agency” y se une a estrellas como Johnny Depp, Angelina Jolie entre otros». Soompi, 18-08-2014 [Consulta: 25 octubre 2017]. Arxivat 2017-10-26 a Wayback Machine.
* ↑ «UTA Pursues Overseas Crossover Potential With Two Coveted Signs (Exclusive)». Hollywood Reporter, 14-08-2014 [Consulta: 25 octubre 2017].
* 1 2 3 4 Tae, Hong «Rising star Claudia Kim talks about Avengers 2 role». The Korea Times, 24-04-2015 [Consulta: 25 octubre 2017].
* ↑ Gleiberman, Owen «Film Review: ‘The Dark Tower’». Variety, 02-08-2017 [Consulta: 25 octubre 2017].
# Stepmania

Stepmania és un videojoc de simulació inspirat en Dance Dance Revolution. És programari lliure i gratuït i es troba disponible per als sistemes operatius Linux, Windows i Mac OS X. És idèntic a Dance Dance Revolution amb la diferència que l'usuari hi pot incorporar novetats lliurement en el programa, com ara les cançons que li agradin, caràtules, anunciadors, etc. És 100% accessible i es pot modificar al gust de la persona, però tot sempre mantenint l'estil clàssic del seu nucli., A més a més s'hi poden afegir paquets (packs) amb cançons molt fàcils de trobar a Internet en pàgines electròniques vinculades amb aquest programari. També es poden crear fitxers al gust de cada usuari, ja que el programari admet formats com ara mp3, wav, wma i ogg. Es fan servir gràfics en tres dimensions i senzills. Els nivells de dificultat són idèntics al seu nucli Dance Dance Revolution en incorporar un sisè nivell que cal editar al gust d'un anomenat "Edit" de color plom. Es poden fer servir diversos dispositius compatibles, pistes de ball, una mena de catifa multicolor on ens mourem per a marcar els passos del ball. A partir de suports opcionals l’Stepmania pot suportar altres plataformes de ball com ara Pump it up i Techno Motion, entre d'altres. Aquest simulador està incorporat, per la seva gran evolució, al sistema de joc en xarxa que fins i tot té una opció que permet jugar normalment, però amb gent d'altres països mitjançant un xat integrat en el mateix programa. Les puntuacions llavors aniran a un servidor de la xarxa on es mostra la puntuació de cada jugador. Cada participant ha de tenir un compte amb el seu propi nom d'usuari i contrasenya per a poder accedir al joc en línia. Per la seva popularitat i la seva manera original per incorporar temes al gust de cadascú, igualment que els gairebé infinits temes dels quals disposa Stepmania ha guanyat un gran respecte entre les comunitats presents en la xarxa. És un joc pràcticament gratuït, molt fàcil de configurar i molt saludable, ja que permet els moviments i estimula una millora adaptada a cadascú.

## Referències

* ↑ «Rock Bands, Guitar Heroes, Recriminations and Comedy Litigation». Sprong, 04-04-2007 [Consulta: 2 novembre 2008].
* ↑ «Museum of the Moving Image article». Arxivat de l'original el 2007-01-02. [Consulta: 6 gener 2017].
* ↑ Danford, Chris. «StepMania project reboot: opinions wanted». StepMania.com. Arxivat de l'original el 22 de febrer 2011. [Consulta: 15 agost 2010].
* ↑ «My art is in a song...but I dont know who took it! - StepMania Forums». Arxivat de l'original el 2007-10-13. [Consulta: 6 gener 2017].
* ↑ «StepMania Forums - View Single Post - 20070310|Dokodemo Kawaii». Arxivat de l'original el 2008-12-16. [Consulta: 6 gener 2017].
* ↑ Stepmania Online Official Website

## Enllaços externs

* Stepmania - Lloc web oficial
* stepmaniaonline.com
* StepmaniaMedia Arxivat 2007-01-20 a Wayback Machine.
# La mort i el llenyataire

La mort i el llenyataire és una obra del pintor Jean-Francois Millet realitzada al 1859. Es troba ara a la Gliptoteca Ny Carlsberg de Copenhaguen.
A Millet, li agradava retratar la gent del poble, i pagesa, en un gest d'admiració per la gent pobra del món rural, com demostra en aquesta pintura, el tema de la qual prové de la coneguda rondalla homònima de l'escriptor francés del segle xvii, Jean de La Fontaine. És per això que va ser lloat i alhora criticat, ja que pintures com aquestes mostraven la duresa de la vida rural, però veritablement no pas prou.

## Vegeu també

* Pintura del realisme

## Referències

* ↑ «books.Google.es». [Consulta: 28 octubre 2011].
# Cloisonné

El cloisonné és una tècnica d'esmaltat d'origen oriental. El procediment consisteix a crear uns dipòsits de metall, cloisons, que segueixen un dibuix gravat en el metall. Aquest rebaixat es cobreix de l'esmalt vitrificat. Posteriorment, les diferents cassoletes amb l'esmalt de color, un cop han passat pel forn, es poleixen deixant una superfície plana. Normalment forma part d'un treball d'orfebreria més complex.
A Europa aquesta tècnica va expandir-se a l'època romana d'Orient utilitzant l'or com a metall. Però, a l'època romànica, la regió de Limoges, França, va utilitzar un suport metàl·lic més accessible com és coure fent plaques de metall gruixut i rebaixat. On hi ha gravat el dibuix es ressegueix per tires del mateix metall soldades perpendicularment creant camps, champs, on va els colors surlevés, aixecats. La pasta vitríficada era molt espessa i quedava mig fosa en el forn, així evitava que s'escampi per sobre del dibuix. Aquesta variant d'esmalt cloisonné s'anomena champlevé.
Un cop ja es té la forma i el dibuix marcat sobre la placa es comença resseguir amb tires del mateix metall, o bé, si és un motiu constantment utilitzat en el disseny es pot tenir prèviament preparat la tira amb aquesta forma per només incrustar-la en el lloc pertinent.

## Escoles

* Escola de Limoges

## Referències

* ↑ Diccionario de Arte I. Barcelona: Spes Editorial SL (RBA), 2003, p.21. ISBN 84-8332-390-7 [Consulta: 5 novembre 2014].
* ↑ Pijoan. Historia del arte de Pijoan. Tomo II. pàg. 37, 38, 131 i 132. Salvat Editores, S.A. Barcelona. Depósito Legal B.10.789. 1966.

## Vegeu també

* Vitrall cloisonné
* Esmalt alveolat

## Enllaços externs

* Chinese Cloisonné, Department of Asian Art, in Heilbrunn Timeline of Art History. Nova York: The Metropolitan Museum of Art, 2000–2004
* «British Museum - Search object details». Col·lecció per dates en el Museu Britànic.
* «Recherche globale». Musée du Louvre. Col·lecció Museu Louvre.
* Museu oriental de Valladolid.
Viccionari
# Retro Studios

Retro Studios, Inc. és una empresa desenvolupadora de videojocs subsidiària de Nintendo, amb base a Austin (Texas). L'estudi és conegut pel seu treball a les franquícies Metroid Prime i Donkey Kong Country, i també ha col·laborat en altres projectes de Nintendo, tals com Metroid Prime Hunters i Mario Kart 7.
Retro va ser fundada el 21 de setembre de 1998 com a conseqüència d'una aliança entre Nintendo i el fundador d'Iguana Entertainment Jeff Spangenberg, amb l'esperança de crear títols per a la GameCube destinats a un públic més adult. La companyia va començar a treballar en diversos projectes, tots els quals van ser cancel·lats quan Retro va centrar tots els seus recursos en Metroid Prime, el primer títol Metroid desenvolupat fora del Japó. L'èxit Metroid Prime va fer que Retro treballara en dues seqüeles, i més tard s'implicara en reviure la franquícia Donkey Kong amb Donkey Kong Country Returns.

## Referències

* ↑ «A Retrospective: The Story of Retro Studios» (en anglès). IGN. [Consulta: 3 setembre 2019].

## Enllaços externs

* Retro Studios - Lloc web oficial
# Primera Nació Sioux Valley

Primera Nació Sioux Valley (dakota Tokátakiya Dakhóta Oyáte) és una Nació Dakota, són un poble dakota dels Sioux que resideix a l'oest de Brandon (Manitoba). La Nació Dakota Sioux Valley té una població total de 2.400 individus. Al voltant de 1.080 viuen a la reserva de la Nació Dakota Sioux Valley, que està situada a la cantonada sud-est del Municipi Rural de Woodworth.

## Reserves

La Primera Nació té dues reserves, la reserva principal i una altra de compartida.
* Reserva Nació Dakota Sioux Valley - 38,2 km² (9.439 acres)
* Reserva Fishing Station 62A - compartida amb la Primera Nació Birdtail Sioux i la Primera Nació Canupawakpa Dakota

## Notes

* ↑ «Sioux Valley Dakota Nation». Sioux Valley Dakota Nation. Arxivat de l'original el 2013-01-03. [Consulta: 3 juliol 2010].
* ↑ «Sioux Valley Dakota Nationa, IRI». Statistics Canada, 2006. [Consulta: 3 juliol 2010].

## Enllaços externs

* www.dakotanation.com Arxivat 2013-01-03 a Wayback Machine.
* Mapa de la reserva Sioux Valley Dakota Nation a Statcan Arxivat 2011-06-08 a Wayback Machine.
# Cum a nobis petitur

La butlla Cum a nobis petitur d'Innocenci IV datada el 14 d'abril de 1248, pocs anys després de la conquesta de Mallorca i de la creació i dotació del bisbat de Mallorca, relaciona la divisió parroquial de Mallorca que romandrà sota la jurisdicció del nou bisbat.
Alguna de les parròquies o els seus rectors ja es documenten amb anterioritat, per la qual cosa es dona per fet que el document fa referència a una realitat preexistent i no és un acte fundacional.
A la següent llista s'anoten les incidències que afectaren els límits parroquials amb anterioritat al segle xix, en el que els canvis parroquials i municipals foren intensos.

## Ciutat

Pel que fa a Palma, tret de la creació de la parròquia de Sant Nicolau segregada de Santa Eulàlia el 1302, la divisió parroquial no sofrirà canvis fins al segle xviii.
* Santa Creu
* Santa Eulàlia
* Sant Jaume
* Sant Miquel

## Part forana

Aquesta divisió parroquial serà la base de la futura creació de les viles per part de Jaume II de Mallorca, l'any 1300, i de la divisió municipal de Sanç de Mallorca, cap a 1315.
* Santa Maria d'Alaró
* Sant Jaume de Ginyent (a alguns quilòmetres d'Alcúdia, on es traslladà més endavant)
* Santa Maria d'Artà
* Santa Maria d'Andratx
* Santa Maria de Rubines (a les proximitats de Binissalem, on es traslladà més endavant)
* Santa Maria de Bunyola
* Sant Joan de Calvià
* Sant Miquel de Campanet (entre 1315 i 1362, vicaria sufragània de la parròquia d'Huifalfàs, de la qual finalment se segregà. El 1425 es traslladà a la vila.
* Sant Julià de Campos (més endavant es traslladà a la vila).
* Església d'Escorca, no s'hi esmenta el sant titular (més endavant es traslladà a Lluc).
* Sant Pere d'Esporles
* Santa Maria i Sant Joan de Felanitx (Sant Joan és probablement l'església de Porreres; el 1265 ja s'havia segregat la parròquia de Santanyí)
* Santa Maria d'Inca
* Sant Miquel de Llucmajor
* Santa Maria de Manacor
* Santa Maria de Marratxí (entre 1369 i 1639 s'uní a la parròquia de Santa Maria del Camí).
* Santa Maria i Sant Pere de Montuïri (Sant Pere és probablement l'església de Castellitx, a pocs quilòmetres d'Algaida on més endavant es traslladà)
* Sant Joan i Santa Margalida de Muro (Santa Margalida és probablement l'església de Santa Margalida)
* Sant Pere de Petra
* Església de Pollença, no s'hi esmenta el sant titular.
* Santa Maria de Puigpunyent
* Santa Maria de Santa Maria del Camí
* Sant Llorenç de Selva
* Sant Pere de Sencelles
* Santa Maria de Sineu (el 1298 se'n segregà Sant Joan).
* Santa Maria de Bellver (no es consolidà, s'integrà a Manacor i actualment és Sant Llorenç del Cardassar)
* Sant Bartomeu de Sóller
* Santa Maria de Valldemossa (a principis del segle xvi, se'n segregà Deià)

## Bibliografia

* Fiol i Tornila, Pere «La bul·la de papa Innocenci IV» (PDF). Flor de Card, 238, 5-1997, pàg. 6 [Consulta: 4 desembre 2024].
* Villanueva, Jaime. Viaje literario a las iglesias de España. (en castellà). XXI, 1851, p. 288-289 [Consulta: 28 març 2016].
* «Mallorca-la religió». A: Dolç i Dolç, Miquel (coord.). Gran Enciclopèdia de Mallorca. Volum 9. Palma: Promomallorca, p. 267-8. ISBN 84-8661702-2.
# Circuit de Phoenix

El Circuit de Phoenix era un circuit urbà pels carrers de Phoenix, Arizona, Estats Units.
Al circuit de Phoenix es van celebrar a les temporades 1989, 1990 i 1991 el Gran Premi dels Estats Units de Fórmula 1.
Durant els tres anys que va formar part del calendari, l'esdeveniment es va desenvolupar en el centre de la ciutat, al costat de la plaça del Centre Cívic de Phoenix, però al final va ser retirat degut principalment a la baixa assistència de públic.
Phoenix va ser l'última ciutat en allotjar un esdeveniment de Fórmula 1 als Estats Units fins a la introducció d'Indianapolis l'any 2000.
En el requadre adjunt es poden veure els dos traçats de la cursa: en gris els anys 1989 i 1990 i en negre el traçat del 1991.

## Curses de F1 disputades a Phoenix

| Temporada | Data | Pilot Guanyador | Equip Guanyador | Reportatge |
| 1989 | 4 de juny | Alain Prost | McLaren - Honda | Resultats |
| 1990 | 11 de març | Ayrton Senna | McLaren - Honda | Resultats |
| 1991 | 10 de març | Ayrton Senna | McLaren - Honda | Resultats |

## Enllaços externs

* Pàgina del Gran Premi d'Arizona (anglès)
# Reserva índia del Riu Moapa

La Reserva índia del Riu Moapa és una reserva índia situada al nord-est de Las Vegas, vora Moapa Town. és la terra de la banda Moapa dels indis paiute, una banda local dels amerindis dels Estats Units paiute del sud. La reserva del Riu Moapa consta de 71.954 acres (29.119 hectares).
En l'any 2000, la població era de 206 habitants, dels quals el 80,1% eren amerindis.

## Localització i geografia

La reserva és creuada de nord-est a sud-oest per l'autopista I-15. Al sud-est, es troba al costat del Parc Estatal Valley of Fire. En particular, la sortida 75 de l'autopista i la carretera local que condueix a l'entrada del parc a l'oest (abans Nevada 169, donada de baixa en 2001), davant de l'entrada, pertanyen a la reserva.

## Referències

* ↑ «Nevada 169». AARoads.

## Enllaços externs

* Web de la reserva
* US Census Bureau Tract Map for T2315 - Moapa River Indian Reservation